ग्रामीण विकास एवं पंचायत मंत्री ने कहा कि सांसद धर्मबीर सिंह को कई दलों में काम करने का तजुर्बा रहा है और यदि उनके मन में हरियाणा के विकास से जुड़ी किसी भी योजना या कार्यक्रम को लेकर विचार है तो वे उसकी जानकारी निसंकोच उनके साथ सांझा कर सकते हैं। पिछली सरकारों की तुलना में हर कार्य को बेहतर करना भाजपा सरकार का प्रमुख एजेंडा है। पदक विजेता खिलाडि़यों के गांव का विकास करने में केवल स्वर्ण पदक की बाध्यता नहीं है बल्कि स्वर्ण पदक लाने वाले खिलाडि़यों के साथ-साथ रजत व कांस्य पदक विजेताओं के गांव भी इस योजना में शामिल किए जाएंगे।